**Miševi** (lat. *Mus*) su rod glodavaca iz potporodice pravih miševa. Najpoznatija vrsta iz ovog roda su domaći miševi. Osim njih, ovaj rod obuhvaća još 37 vrsta od kojih su neki, kao domaći miševi, hemerofili, dok su drugi životinje koje žive daleko od ljudi, povučeno, u šumama.

Kao i većina glodavaca miševi su noćne životinje ili su aktivniji u sumrak, ali ih se, naravno, može sresti i po danu, osobito ako ih brojčano ima više na nekom području. Miševi žive svugdje - nema ih jedino na Antarktici i nekim manjim otocima, kao niti u moru. Miševi u danu pojedu oko 10% svoje ukupne težine, tako da npr. miš od 20 do 25 grama u danu pojede 2-2,5 grama hrane.

Osobine
-------

Tijelo im je dužine između 4,5 i 12,5 cm, a rep je obično jednako dug kao i tijelo. Prosječno su teški oko 30 grama. Neki miševi su u ljudskom uzgoju dosegli i 60 grama. Divlji miševi imaju siva ili smeđa leđa, a na trbušnoj strani svjetlije sivo ili smeđe, nerijetko i bijelo krzno. U uzgoju su u međuvremenu postignute nebrojene varijacije boja. Rep je pokriven vrlo finom dlakom, tako da se na prvi pogled čini gol.

Anatomija i građa
-----------------

Zahvaljujući činjenici da čovjek i miš dijele čak 99% gena, kao i onima o sličnosti razvoja embrija, simptomima mnogih bolesti i zajedničkih oblika poremećaja i ponašanja, nije čudno da miš kao jedan od glavnih modelnih organizama dobiva još važniju ulogu. Miševi postaju bitni sudionici u otkrivanju tajni ljudskog genoma.
Miševi su mali glodavci koji imaju potrebu stalno uzimati hranu.

Povijest
--------

Miševi su ljudima poznati iz davnina. Odavno su prepoznati kao velike štetočine i prava napast gdje god se nasele.

Miševi kao hrana
----------------

Miševi kao hrana u prirodi služe mnogim životinjskim vrstama. Tako se danas kod uzgoja upotrebljavaju kao hrana za kućne zmije i ostale životinje.

Miševi kao kućni ljubimci
-------------------------

Prednosti miševa kao kućnih ljubimaca su:

* Nisu skupi u nabavi i održavanju
* Ne zahtijevaju skupu opremu
* Zabavni su i društveni kao pripitomljene životinje

Mane miševa kao kućnih ljubimaca su: 

* Mogućnost prijenosa zaraze
* Noćna životinja
* Kratak životni vijek

Vrste
-----

Tablica s 38 vrsta miševa (rod *Mus*); 


| Rod *Miš* |
| --- |
| Podvrsta *Pyromys* | Podvrsta *Coelomys* | Podvrsta *Mus* | Podvrsta *Nannomys* |
| * *Mus platythrix*, Indija
* *Mus saxicola*, Južna Azija
* *Mus philipsi*, Indija
* *Mus shortridgei*, Jugoistočna Azija
* *Mus fernandoni*, Šri Lanka
 | * *Mus mayori*, Šri Lanka
* *Mus pahari*, Jugoistočna Azija
* *Mus crociduroides*, Sumatra
* *Mus vulcani*, Java
* *Mus famulus*, Južna Indija
 | * *Mus caroli*, Istočna i jugoistočna Azija
* *Mus cervicolor*, Jugoistočna Azija
* *Mus cookii*, Jugoistočna Azija
* *Mus cypriacus*, Cipar
* *Mus booduga*, Južna Azija
* *Mus terricolor*, Južna Azija
 | * *Mus musculus*, Svuda gdje i ljudi
* *Mus spretus*, Zapadno Sredozemlje
* *Mus macedonicus*, Balkan, Prednja Azija
* *Mus spicelegus*, Sjeverni Balkan
* *Mus fragilicauda*
 | * *Mus callewaerti*, Kongo, Angola
* *Mus setulosus*, Zapadna i Centralna Afrika
* *Mus triton*, Centralna i Istočna Afrika
* *Mus bufo*, Istočna Afrika
* *Mus tenellus*, Istočna Afrika
 | * *Mus haussa*, Područje zapadnog Sahela
* *Mus mattheyi*, Gana
* *Mus indutus*, Južna Afrika
* *Mus setzeri*, Namibija, Bocvana, Zambija
* *Mus musculoides*, Afrika južno od Sahare
 | * *Mus minutoides*, Južna Afrika
* *Mus orangiae*, Južna Afrika
* *Mus mahomet*, Istočna Afrika
* *Mus sorella*, Centralna i Istočna Afrika
* *Mus kasaicus*, Kongo
 | * *Mus neavei*, Istočna Afrika
* *Mus oubanguii*, Srednjoafrička Republika
* *Mus goundae*, Srednjoafrička Republika
* *Mus baoulei*, Gvineja, Bjelokosna Obala
 |

Alžirski domaći miš, makedonski domaći miš i *Mus spicilegus* su ranije smatrani podvrstama domaćeg miša. Tek novija morfološka i biokemijska istraživanja dokazala su da je riječ o zasebnim vrstama.

Poveznice
---------

* Glodavci
* Štakor

Eksterni linkovi
----------------

***Miš*** na Wikimedijinoj ostavi

* Sve o miševima
* 2005-11-04, Sciencedaily: Mice Sing In The Presence Of Mates, Researchers Discover
* Mice as pets